Honeylet Avanceña

Si Cielito "Honeylet" Salvador Avanceña-Duterte (ipinanganak noong Pebrero 17, 1970) ay isang negosyanteng Pilipina na domestikong kabiyak ni Rodrigo Duterte, ang ika-16 na Pangulo ng Pilipinas (nanungkulan 2016–2022). Magkarelasyon sina Avanceña at Duterte noon pang 1996 at may isang anak na babae. Bagama't de facto siyang asawa ng pangulo ng Pilipinas, hindi siya itinalaga bilang Unang Ginang sa panahon ng pagkapangulo ni Duterte. Gayunpaman, nagsilbi siya sa mga tungkulin ng Unang Ginang sa panahon ng mga piging ng estado.

 Talambuhay 
Unang nakilala ni Avanceña si Duterte pagkatapos niyang sumali sa patimpalak ng kagandahan na Mutya ng Dabaw ng 1988 kung saan nagtapos siya bilang unang runner-up (o plase). Nagtrabaho si Avanceña bilang isang nars sa Estados Unidos sa loob ng apat na taon. Bumalik siya sa Davao ilang sandali matapos ipanganak ang kanyang anak na si Veronica noong 2004.

Sumali siya sa kampanya sa pagkapangulo ni Duterte sa Luzon tungo sa halalan ng 2016.

Bago ang pagkapangulo ni Duterte, nagpatakbo si Avanceña ng ilang negosyo sa Davao: isang tindahan ng karne, isang serbisyo ng pagtutustos ng pagkain na kantina, at 11 prangkisa ng Mister Donut.

 Papel sa pagkapangulo ni Duterte 
Dagli pagkatapos ng inagurasyon ng kanyang kapareha bilang pangulo, hindi pinangalanan si Avanceña bilang Unang Ginang. Ang kanyang anak na panguman na si Sara ay iminungkahi na gampanan ang tungkulin sa halip subalit tinanggihan ang alok.

Gayunpaman, ginampanan ni Avanceña ang mga tungkulin na karaniwang ginagawa ng Unang Ginang, lalo na sa pagbisita ng estado ng punong ministro ng Hapon na si Shinzo Abe at sa ika-30 Pagpupulong ng ASEAN noong 2017.

 Mga sanggunian 

Kategorya:Mga asawa ng mga pangulo ng Pilipinas
Kategorya:Nabubuhay na mga tao
Kategorya:Ipinanganak noong 1970
Kategorya:Mga negosyante mula sa Pilipinas
Kategorya:Mga nars